אורן חזן

אורן אסף חזן (נולד ב-28 באוקטובר 1981, ל' בתשרי ה'תשמ"ב) הוא פוליטיקאי וידוען ישראלי שכיהן כחבר הכנסת העשרים מטעם מפלגת הליכוד. זוכה עונת ה-VIP הרביעית של תוכנית המציאות "האח הגדול". אורן חזן הוא בנם הבכור של אביבה ויחיאל חזן, בן לאב יליד מרוקו ואם ילידת תוניס, לימים חבר בכנסת השש עשרה מטעם הליכוד. לחזן שני אחים קטנים. למד בבית הספר הממלכתי-דתי "אריאל" באריאל, ולאחר מכן ב"אור זבולון" באריאל. היה חניך בתנועת הנוער "בני עקיבא" והדריך במועצה הציונית לנוער, תנועת הנוער של הסוכנות היהודית. במסגרת התנועה היה שליח הסוכנות היהודית להודו במטרה להעלות יהודים לישראל. בשנת 2000 התגייס לצה"ל ושירת בחיל האוויר כפקח טיסה. כשנה לאחר מכן סיים קורס קצינים ולאחריו שירת כקצין חיזוי בחיל האוויר, וכקצין ביטחון שדה. לאחר שהשתחרר מצה"ל למד משפטים בקריה האקדמית אונו, שימש שם יושב ראש אגודת הסטודנטים אך לא סיים את לימודיו. היה בין ראשי צעירי הליכוד והשתתף במאבק נגד תוכנית ההתנתקות. בין השאר חיבל בגלגלי מכוניתו של אבי בניהו. בשנים 2006–2012 ניהל באריאל חנות למכירת שווארמה. במאי 2016 פסק בית הדין האזורי לעבודה בירושלים פיצויים והפרשי שכר בסך עשרות אלפי ש"ח לשלושה מעובדי החנות. על עדותו של חזן אמר בית הדין כי היא הותירה רושם שלילי. בשנת 2009 ניהל את הבר "מלון פליישר" ברחוב בן-יהודה בתל אביב, שבו גם עבד כברמן. הפאב, שהיה בבעלותו, נסגר ב-2011. ב-2012 השתתף חזן בעונה הראשונה של תוכנית המציאות "בואו לאכול איתי". בין השנים 2012 –2014 התגורר בבורגס שבבולגריה, ושם, לדבריו, ניהל בית מלון שבו פועל קזינו. בתחקיר של עמית סגל מחדשות ערוץ 2 ששודר ביוני 2015 נטען כי המקום אותו ניהל חזן היה למעשה קזינו בלבד, ולא בית מלון, ולאורחיו הזמין חזן נערות ליווי, וכן השתמש בסם מתאמפטמין. חזן הכחיש את הדיווח והגיש תביעת דיבה נגד סגל על סך מיליון ש"ח. באוקטובר 2016 דחה בית משפט השלום בתל אביב את מרבית תביעתו של חזן, וקבע כי חזן אכן השתמש בסמים קשים ושימש כמנהל הקזינו, וכן שהפרסום בדבר ארגון נערות ליווי למבקרי הקזינו חוסה תחת הגנת תום לב ו"עיתונות אחראית", אף שלא הוכח כנכון, ולכן נקבע כי ייחוס סרסרות לזנות לחזן הוא בגדר הבעת דעה החוסה תחת ההגנה של "הבעת הדעה" לפי סעיף 15(4) לחוק איסור לשון הרע. סגל חויב בפיצויים בסך 40,000 ש"ח על פרסום מוטעה באתר מאקו שחזן סחר בסמים, בלא שהדבר תוקן מאוחר יותר באופן ראוי. לאחר מבצע צוק איתן בקיץ 2014, פנה חזן לנציג ארגון "שוברים שתיקה", על מנת להסוות את זהותו, התחזה ל"אסף חזן", לוחם מחיל התותחנים שהשתתף במבצע צבאי, ומסר עדויות שקריות על פעולות צבאיות בלתי מוסריות, מתוך מטרה לגרום לארגון לפרסם עדויות פיקטיביות שיפגעו באמינותו. אבנר גבריהו, דובר ארגון "שוברים שתיקה", טען כי לאחר בדיקה מהירה הבין הארגון שמדובר בעדות שקר והוחלט לא פרסם אותה. לדברי חזן, הונאה זו הייתה חלק ממבצע מתוכנן יחד עם ועד מתיישבי השומרון, שבו תכננו אנשי הוועד "לחשוף את השקרים של שוברים שתיקה". בשנת 2014 הוגש כתב אישום נגד חזן בגין תקיפה של ראש עיריית אריאל ומנכ"ל העירייה לאחר שחזן התפרץ ללשכתו בעקבות עיקול חשבון הבנק של אמו של חזן. כתב האישום ייחס לחזן עבירות של תקיפת עובד ציבור והתנהגות פסולה במקום ציבורי. מספר שנים לאחר מכן, חזן הודה במסגרת הסדר טיעון בתקיפת עובד ציבור והתנהגות פסולה במקום ציבורי לאור תקיפת מנכ"ל עיריית אריאל, באפריל 2019 נגזרו עליו שעות עבודות לתועלת הציבור. לקראת הבחירות לכנסת העשרים הוצב ברשימת הליכוד במקום ה-30 ששוריין לנציג הצעירים ונבחר לכנסת. הוא מונה בכנסת זו לחבר בארבע מוועדות הכנסת ולסגן יושב ראש הכנסת, אולם לא ניהל בפועל אף אחת מישיבות המליאה, לפי החלטה של יושב ראש הכנסת, יולי אדלשטיין, בעקבות תחקיר של ערוץ 2 על עברו. כהונתו של חזן כסגן יושב ראש הכנסת פגה כעבור שנה, ב-1 ביוני 2016. בהצבעה חשאית שערכה סיעת הליכוד ב-13 ביוני 2016, התמודד חזן על התפקיד לשנה נוספת מול ח"כ נאוה בוקר, שנבחרה לכהן כסגנית יושב הראש מטעם הליכוד עד ל-1 ביוני 2017. ב-2 בדצמבר 2015 החליטה ועדת האתיקה של הכנסת להשעות את חזן למשך חודש מהשתתפות בישיבות במליאת הכנסת ובוועדות הכנסת, למעט השתתפות בהצבעות, וזאת בעקבות סדרת תלונות שהוגשו נגדו לוועדה לאחר שלעג לח"כ קארין אלהרר בעניין נכותה. באותו יום פרסם מבקר המדינה, יוסף שפירא דו"ח לפיו חזן הגיש תצהיר שקרי, בעניין הוצאותיו בפריימריז בליכוד. ב-23 בפברואר 2016 הודח על ידי סיעתו מחברות בוועדת הכנסת ובוועדת החוץ והביטחון, משום שנעדר ללא קיזוז מהצבעה על הצעת חוק שהגישה חברתו לסיעה, ענת ברקו, ועקב כך נדחתה ההצעה. בתגובה לכך התפטר חזן גם מיתר ועדות הכנסת שבהן היה חבר. במרץ 2016 יזם תיקון לחוק הדגל, הסמל והמנון המדינה שקבע כי שם מדינת ישראל הוא באופן רשמי 'ישראל'. באוקטובר 2016 השתתף בסדרת הטלוויזיה המוקומנטרית של חנוך דאום "מחשב מסלול מחדש". אחר כך קבעה ועדת האתיקה כי השתתפותו של חזן בתוכנית הייתה פסולה. אך חזן טען בפני הוועדה כי חשב שרק השתתפות בתוכנית ריאליטי אסורה עליו כחבר כנסת וכי "מחשב מסלול מחדש" אינה עונה להגדרת הז'אנר. ב-22 במאי 2017 התגנב לשורת לוחצי הידיים בטקס קבלת הפנים לנשיא ארצות הברית דונלד טראמפ בנמל התעופה בן-גוריון, ועורר סערה תקשורתית כשיזם צילום סלפי עמו. ב-19 ביוני 2017, השעתה ועדת האתיקה של הכנסת את חזן למשך שבוע מדיוני ועדות הכנסת, בעקבות תלונתה של ח"כ מיכל רוזין. הוועדה קבעה כי בעת שרוזין התראיינה לטלוויזיה, נעמד חזן בצמוד אליה באופן בלתי מקובל, וצעק לעברה ביטויים כמו "את קטנה, את בושה, תשרתי בצבא של החמאס", במטרה להפריע לראיון. באותו חודש השתתף בתוכנית "ריסטארט" בערוץ 10. ב-31 בינואר 2018, החליטה ועדת האתיקה של הכנסת בעקבות חמש עתירות של ח"כים, להרחיק את חזן מישיבות מליאת וועדות הכנסת לחצי שנה, לא כולל הצבעות, ולשלול ממנו שכר של שבוע. ב־10 באוקטובר 2018 גינה חזן בעמוד הפייסבוק שלו את נישואי שחקן הקולנוע היהודי צחי הלוי עם אשת התקשורת הערבייה לוסי אהריש. הוא כתב שאהריש פיתתה נפש יהודי במטרה לפגוע במדינה ולמנוע צאצאים יהודים. דבריו עוררו סערה. למחרת אמר חזן שהוא התכוון לזעזע, משום שההתבוללות היא סכנה אמיתית לעם ישראל. שר הפנים אריה דרעי הביע תמיכה בדבריו של חזן וקרא לאהריש להתגייר. לקראת הבחירות לעיריות באוקטובר 2018 העביר חזן את כתובתו לתל אביב-יפו על מנת להתמודד על ראשות העיר. הוועדה המוניציפלית של הליכוד אסרה עליו להתמודד מטעמה, ובסופו של דבר פרש חזן מההתמודדות ביולי 2018. ב-13 בנובמבר 2018 הרחיקה ועדת האתיקה את חזן מהכנסת לשישה שבועות, בשל התבטאויות כלפי סמנכ"ל אגף השיקום במשרד הביטחון, חזי משיטה. ב-5 בפברואר 2019, נבחר בפריימריז של הליכוד למקום 46 ברשימת המפלגה לקראת הבחירות לכנסת העשרים ואחת. בעקבות כך הודיע חזן על עזיבת הליכוד ועל התמודדות בבחירות בראש מפלגת צומת בבחירות קיבלה צומת 2,288 קולות ולא עברה את אחוז החסימה. בבחירות לכנסת ה-22, צומת הגישה את רשימתה כשחזן לא נכלל בה ולא התמודד לכנסת ה-22. בשנת 2020 הצטרף חזן לעונה העשירית של תוכנית המציאות "האח הגדול" כדייר זמני והשתתף בה עד היום ה-11. ב-2021 השתתף בעונת ה-VIP הרביעית של "האח הגדול" וזכה במקום הראשון. ב-2021 השתתף בסדרת הדוקו-ריאליטי "חיים של אבא" בערוץ רשת 13. ביוני 2023 הודיע כי יתמודד בבחירות לרשויות המקומיות לראשות עיריית אריאל. עלה לסיבוב השני והפסיד ליאיר שטבון. ב-12 בפברואר 2017 חזן נישא לרינת קוטקובסקי ולהם בת ושני בנים. מתגורר באריאל. חזן נמנה על חסידיו של הרב יאשיהו פינטו. אורן חזן, באתר הכנסת אורן חזן, ברשת החברתית פייסבוק אורן חזן, ברשת החברתית אקס (טוויטר) אורן חזן, באתר כנסת פתוחה איתי בלומנטל, אורן חזן בדרך לכנסת: "אני עוד בהלם", באתר ynet, 19 במרץ 2015 צפו במועמד הליכוד מאיים על פעיל מרצ: "בוא החוצה אם אתה גיבור", באתר וואלה, 8 במרץ 2015 עמית סלונים, ‏"אבא שלי אומר שאני מביא מוח משודרג לכנסת", באתר ‏מאקו‏, 30 בדצמבר 2014 בני טוקר, השיחה עם האם השכולה שינתה לי את התכניות, באתר ערוץ 7, 20 במרץ 2015 חגי עמית, הח"כ החדש של הליכוד, הקזינו הבולגרי והאבא מפרשת ההצבעות הכפולות, באתר הארץ, 22 במרץ 2015 גלעד שלמור, ‏לא רק עבר בקזינו: תיק במשטרה נגד אורן חזן, באתר ‏מאקו‏, 23 במרץ 2015 חיים אתגר, "אנשים", ‏"אנחנו לא צריכים בכנסת אנשים לפלפים", באתר ‏מאקו‏, 14 באפריל 2015 שוקי שדה, מה באמת קרה לאורן חזן ולאבא שלו בקזינו בבולגריה?, באתר TheMarker‏, 15 במאי 2015 איתי עמיקם, ארין הלל מזרחי, ח"כ אורן חזן וההסתבכות עם עיקולי רכב ומשכורת, ארכיון - במקור באתר Mynet תל אביב, 21 במאי 2015 ניר גונטז', אורן חזן מגיב על סערת "אישעםאבן", באתר הארץ, 1 באוקטובר 2015 עמית יולזרי, ‏אורן חזן: "את אילת הייתי רוצה להפוך לבורגס", באתר "Time Out ישראל", 10 בנובמבר 2015 שרי מקובר בליקוב, הולכים על כל החופה, באתר "ידיעות אחרונות", 10 בפברואר 2017 יאנה פבזנר בשן, ‏"למה שונאים אותי? מה עשיתי רע שזה מגיע לי?", באתר ‏מאקו‏, 11 במאי 2017 תחיה ברק, ‏"אני אתמודד מול נתניהו, והתחייבתי לשתי כהונות בלבד כראש ממשלה", באתר ‏מאקו‏, 7 במאי 2019 צבי זרחיה, אמו של ח"כ אורן חזן - הממונה על העצמת נשים, באתר TheMarker‏, 10 ביוני 2015 קורין אלבז־אלוש, חבריו של ח"כ חזן: הוא תמיד בפרונט, לטוב ולרע, באתר mynet‏ פתח תקוה, 18 ביוני 2015 נתי טוקר, אורן חזן: ביקרתי במועדוני חשפנות בבולגריה – אך לא הזמנתי נערות ליווי, באתר TheMarker‏, 3 במאי 2016 מעריב אונליין, ‏ח"כ אורן חזן חשף ב"נאום השווארמה": "היה לי את הדוכן מספר 2 בארץ", באתר מעריב אונליין, 28 בפברואר 2017 סע (י-ם) 48908-03-12 אימן מוחמד עות נ' א.ח.מ. תקשורת ויוזמה בע"מ, ניתן ב-18 במאי 2016 תומר גנון, שלושה עובדים פלסטינים יפוצו ע"י מסעדה שניהל ח"כ אורן חזן, באתר כלכליסט, 22 במאי 2016 "נמאס לי לקרוא שביקרתי בבולגריה ושאני פרוצה", באתר וואלה, 9 ביוני 2015 ynet, קיבוץ גלויות: המשתתפים של בואו לאכול איתי, באתר ynet, 20 במאי 2012 צפו בח"כ לעתיד אורן חזן חוגג בקזינו שניהל בבולגריה, באתר וואלה, 23 במרץ 2015, דקה וחצי מתחילת הכתבה לי-אור אברבך, ‏הגישור נכשל: תביעת אורן חזן נגד עמית סגל הולכת למשפט, באתר גלובס, 6 במרץ 2016 ת"א (ת"א) 18448-10-15 אורן חזן נגד עמית סגל, ניתן ב-25 באוקטובר 2016(הקישור אינו פעיל, 24.06.2018) נתי טוקר, בית המשפט: הכינוי "סרסור" שהצמיד עמית סגל לאורן חזן - הבעת דעה לגיטימית, באתר TheMarker‏, 25 באוקטובר 2016 רביב דרוקר, ח"כ אורן חזן ניסה למכור ל"שוברים שתיקה" סיפורי זוועה שקריים על צה"ל, באתר חדשות 13, 31 במרץ 2015 נועם אמיר, ‏אורן חזן שיקר ל"שוברים שתיקה": "כדי להפיל אותם בפח", באתר מעריב אונליין, 31 במרץ 2015 עכבר העיר, תיעוד: ח"כ אורן חזן הוקלט כשהוא מכפיש את צה"ל בפני ארגון שמאל; "רציתי להטעות אותם", באתר הארץ, 5 באפריל 2015 תמר אלמוג ,אמוץ שפירא ושלי טפיירו ותמר אלמוג, ח"כ אורן חזן הואשם בתקיפת ראש עיריית אריאל, באתר כאן – תאגיד השידור הישראלי, 24 בינואר 2019 רענן בן צור, כתב אישום נגד ח"כ אורן חזן בגין תקיפת עובד ציבור, באתר ynet, 7 בדצמבר 2017 רענן בן צור, אורן חזן הודה בתקיפה - וירצה שעות לתועלת הציבור, באתר ynet, 30 באפריל 2019 יהונתן ליס, יו"ר הכנסת השעה את אורן חזן מניהול ישיבות מליאת הכנסת עד להודעה חדשה, באתר הארץ, 9 ביוני 2015 מורן אזולאי ורועי ינובסקי, אחרי תחקיר הזונות והסמים: אדלשטיין הדיח את חזן מניהול ישיבות הכנסת, באתר ynet, 9 ביוני 2015 יהונתן ליס, אורן חזן הושעה מפעילות בכנסת לחודש בעקבות תלונות על הלעג לח"כ אלהרר, באתר הארץ, 2 בדצמבר 2015 ירון דרוקמן, המבקר: אורן חזן הגיש תצהיר שקרי, חשד לעבירה פלילית שדינה 3 שנות מאסר, באתר ynet, 2 בדצמבר 2015 אריק בנדר, ‏מכה קשה לח"כ אורן חזן: הודח ע"י הליכוד מוועדות הכנסת, באתר מעריב אונליין, 23 בפברואר 2016 צבי זרחיה, משיב אש: ח"כ אורן חזן מתפטר מכל ועדות הכנסת, באתר TheMarker‏, 27 בפברואר 2016 רינה מצליח, ‏ח"כ אורן חזן לצחי הנגבי: "אני מתפטר מכל ועדות הכנסת", באתר ‏מאקו‏, 27 בפברואר 2016 שירות גלובס, ‏הצעת החוק "שם המדינה 'ישראל'" - לקריאה שנייה ושלישית, באתר גלובס, 1 במרץ 2016 יואב מלמד, עכבר העיר, "מחשב מסלול מחדש": נפילה חופשית ללא מצנח, באתר הארץ, 8 באוקטובר 2016 רוגל אלפר, חנוך דאום הידרדר לחרפה מוסרית וזה מותיר אותו אדיש, באתר הארץ, 25 באוקטובר 2016 איתי שטרן, ועדת האתיקה של הכנסת תדון בהשתתפות אורן חזן בדוקו־ריאליטי, באתר הארץ, 17 במאי 2017 הסלפי של אורן חזן עם טראמפ מסעיר את העולם: "מוזר ומביך", באתר וואלה, 22 במאי 2017 אבי כץ, חזן פרסם הסרטון המלא מהשניות שקדמו לסלפי ש"שיגע את המדינה", באתר חרדים10, 23 ביוני 2018 דפנה ליאל ועמית סגל, ‏שוב מסתבך: ח"כ חזן מושעה לשבוע, באתר ‏מאקו‏, 19 ביוני 2017 אביב לביא, ‏תפסיקו לעשות מאורן חזן סלב, באתר ‏מאקו‏, 2 ביולי 2017 מורן אזולאי, אלכסנדרה לוקש וניר כהן, מחיר ההתנהגות: אורן חזן הורחק לחצי שנה מהכנסת, באתר ynet, 31 בינואר 2018 מורן אזולאי, אורן חזן תקף את החתן של לוסי אהריש, ועורר סערה, באתר ynet, 10 באוקטובר 2018 יקי אדמקר‏, "פיתתה יהודי": סערת הציוץ של ח"כ חזן נגד צחי הלוי ולוסי אהריש, באתר וואלה, 11 באוקטובר 2018 חזן: לא מתנצל על דבריי אודות חתונת הלוי ואהריש – באתי לזעזע, באתר חדשות 13 (לשעבר ערוץ עשר) אפשר להמשיך לספר סיפורים אבל האמת היא אחת - התבוללות היא סכנה!, בעמוד הפייסבוק של אורן חזן, 11 באוקטובר 2018 ענת ביין-לובוביץ', ‏דרעי מצטרף לאורן חזן: "לא לנישואי תערובת, לוסי אהריש תתגיירי"; הפוסט של חזן טרם הוסר חרף תלונות, באתר גלובס, 11 באוקטובר 2018 גיא עזרא, ‏הליכוד לחזן: לא מאשרים לך להתמודד לראשות העיר ת"א, באתר "סרוגים", 22 במאי 2018 103FM, ‏אורן חזן החליט לא להתמודד לראשות עיריית ת"א: "ביבי רוצה שאשאר לידו", באתר מעריב אונליין, 23 ביולי 2018 מורן אזולאי, בשל התבטאויות פוגעניות: חזן יורחק לשישה שבועות מהכנסת, באתר ynet, 13 בנובמבר 2018 מקום 46 - ראו תוצאות הבחירות המקדימות בליכוד באתר מעריב ורשימת מועמדי הליכוד לכנסת אלכסנדרה לוקש, צוחקים כל הדרך לקלפי: אורן חזן ב"צומת" דרכים, באתר ynet, 22 בפברואר 2019 דני זקן, ‏עוזב את הליכוד: אורן חזן יתמודד בבחירות הקרובות כראש מפלגת צומת, באתר גלובס, 18 בפברואר 2019 יהונתן ליס, הארץ, תוצאות הבחירות: לימין החדש חסרים 4,300 קולות; רע"ם-בל"ד נכנסת לכנסת בזכות 8,000 קולות, באתר הארץ, 10 באפריל 2019 סמדר שילוני, "האח הגדול": כשאורן חזן הפך את הבית, באתר ynet, 12 בינואר 2020 רן בוקר, אורן חזן הוא הזוכה של "האח הגדול", באתר ynet, 31 באוגוסט 2021 ליאת אלקיים, "חיים של אבא": כך הופכים נושא מעניין וחשוב לשעמומון ריאליטי, באתר הארץ, 13 בספטמבר 2021 הוא חוזר ובגדול: אורן חזן יתמודד לראשות העיר אריאל, באתר וואלה, 8 ביוני 2023 ירון דרוקמן, סיון חילאי, מאיר תורג'מן, מתן צורי, איתן גליקמן, ליאור אל-חי, רוני גרין שאולוב, אלישע בן קימון, יהב חוזר לראשות העיר חיפה, מהפך חרדי בבית שמש: תוצאות הסבב השני בבחירות המקומיות, באתר ynet, 10 במרץ 2024 דניאל אלרם סיטי, ‏בשעה טובה: לאורן חזן ובת זוגו נולד ילד שני, באתר ‏מאקו‏, 12 בפברואר 2019